I samme forskningsgruppe arbeidet Harald Wergeland som i 1946 ble utnevnt til professor ved NTH i Trondheim etter Johan Holtsmark. I sin nye stilling arbeidet Wergeland for å få Romberg med seg. Dette lyktes i 1949 da Romberg ble ansatt som dosent i fysikk. Han hadde da blitt norsk statsborger etter at hans tyske statsborgerskap var blitt tatt fra han fem år tidligere. Det var i denne stillingen han i 1955 publiserte sitt viktigste arbeid som inneholdt den mer presise algoritmen for numerisk integrasjon som skulle få hans navn. I 1960 ble han utnevnt til professor i anvendt matematikk.